Id-Deċiżjoni tal-Kummissjoni
tat-2 ta’ Settembru 1992
li tikkonċerna l-kondizzjonijiet tas-saħħa ta’ l-annimali u ċ-ċertifikazzjoni veterenarja għall-importazjoni ta’ embrijoni ta’ bovini minn pajjiżi terzi
(92/471/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 89/556/KEE tal-25 ta’ Settembru 1989 dwar il-kondizzjonijiet tas-saħħa ta’ annimali li tirregola l-kummerċ intra-Komunitarju fil-, u f’ importazjoni minn pajjiżi terzi ta’ embrijoni ta’ annimali domestiċi ta’ l-ispeċje tal-bovini [1], kif emendata bid-Direttiva tal-Kunsill 90/425/KEE [2], u b’ mod partikolari l-Artikoli 9 u 10 tiegħu,
Billi l-lista ta’ pajjiżi terzi li minnhom l-Istati Membri għandhom il-permess li jimportaw embrijoni ta’ bovini kienet ġiet stabbilita fid-Deċiżjoni tal-Kummissjoni 91/270/KEE [3];
Billi d-Deċiżjoni tal-Kummissjoni 92/452/KEE [4] tistabbilixxi l-lista ta’ gruppi ta’ ġbir ta’ embrijoni għal ċerti pajjiżi terzi; billi d-Deċiżjoni 92/452/KEE għandha tkun finalizzata fi żmien qasir b’informazjoni ġdida għal pajjiżi terzi oħra;
Billi huwa meħtieġ li jkunu stabbiliti l-kondizzjonijiet tas-saħħa tal-annimali u ċ-ċertifikazzjoni veterenarja meħtieġa għall-importazjoni ta’ embrijoni ta’ bovini minn pajjiżi terzi;
Billi l-awtoritajiet kompetenti ta’ pajjiżi terzi li fihom l-embrijoni li huma intenzjonati għall-esportazjoni lejn il-Komunità kienu ġew miġbura ntrabtu li jassiguraw embrijoni bħal dawn ikunu ġew miġbura u pproċessati minn gruppi ta’ ġbir ta’ embrijoni li huma approvati u taħt superviżjoni, li huma jkunu akkwistawhom minn annimali ta’ status sodisfaċenti ta’ saħħa, li huma jkunu ġew maħżuna u ttrasportati skond ir-regoli li jippreservaw l-istatus tas-saħħa tagħhom u li huma akkompanjati matul it-trasport b’ċertifikat tas-saħħa ta’ l-annimal biex jassiguraw li din l-obbligazzjoni tkun ġiet imwettqa;
Billi l-awtoritajiet veterenarji kompetenti ta’ pajjiżi terzi ta’ fuq il-lista kienu ntrabtu li jinnotifikaw lill-Kummissjoni u lill-Istati Membri b’telex jew telefax fi żmien 24 siegħa tal-konferma ta’ xi okkorrenza ta’ kwalunkwe marda minn dan il-mard segwenti: rinderpest, il-marda ta’ l-ilsien u d-dwiefer, plewropnewmonja bovina li tittieħed, bluetongue (ilsien ikħal), mard ta’ emorroġija epiżotika, deni tar-Rift Valley u stomatitis vesikulari li tittieħed jew l-adozzjoni ta’ vaċċinazzjoni kontra tagħhom;
Billi s-sitwazjoni tas-saħħa ta’ l-annimali fil-pajjiżi terzi ta’ fuq il-lista hija sodisfaċenti mill-punto di vista ta’ importazzjoni ta’ embrijoni tal-bovini; billi s-servizzi veterenarji f’dawk il-pajjiżi huma stutturati u organizzati sewwa;
Billi ċ-ċertifikat tas-saħħa ta’ l-annimali huwa adattat biex jittratta mas-sitwazzjoni tas-saħħa ta’ l-annimali f’pajjiżi terzi individwali;
Billi iżda l-miżuri kif provduti f’din id-Deċiżjoni huma bi qbil mal-opinjoni tal-Kumitat Veterenarju Permanenti,
ADOTTAT DIN ID-DEĊIŻJONI:
Artikolu 1
1. Stati Membri għandhom jawtorizzaw l-importazjoni ta’ embrijoni tal-bovini li jkunu konformi mal-garanziji mniżżlin fiċ-ċertifikat tas-saħħa ta’ l-annimali bi qbil ma’ l-Anness A, Parti I. Dan iċ-ċertifikat għandu jakkompanja konsenji ta’ embrijoni li jkunu ġejjin minn pajjiżi terzi jew partijiet mill-partijiet terzi mniżżla f’L-Anness A, Parti II.
2. Stati Membri għandhom jawtorizzaw l-importazjoni ta’ embrijoni tal-bovini li jkunu konformi mal-garanziji mniżżlin fiċ-ċertifikat tas-saħħa tal-annimali bi qbil ma’ l-Anness B, Parti I. Dan iċ-ċertifikat għandu jakkompanja konsenji ta’ embrijoni li jkunu ġejjin minn pajjiżi terzi jew partijiet mill-partijiet terzi mniżżla f’L-Anness B, Parti II.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-2 ta’ Settembru 1992.